《芭蕉花》
宋代·董嗣杲

绿扇摇秋吐秀黄，宿根清傲雪和霜。
花能成实连茎脆，子可为房取蜜藏。
争爱广阴能障暑，谁知甘味亦充粮。
何人吟羡青青叶，如此山殽不得尝。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。